SET พลิกปิดบวกเกือบ 7 จุด ตามตปท. หลัง “ดาวน์โจนส์” กระฉูดกว่า 113 จุด รับราคาน้ำมันพุ่ง
SET พลิกปิดบวกเกือบ 7 จุด ตามตปท. หลัง "ดาวน์โจนส์" กระฉูดกว่า 113 จุด รับราคาน้ำมันพุ่ง โดยดัชนีปิดตลาดวันนี้ ที่ระดับ 1,679.39 จุด บวก 6.97 จุด หรือ 0.42% มูลค่าการซื้อขาย 5.97 หมื่นล้านบาท 
12 ก.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,679.39 จุด บวก 6.97 จุด หรือ 0.42% มูลค่าการซื้อขาย 5.97 หมื่นล้านบาท ขณะที่ ณ เวลา 17.18 น. ตามเวลาไทย ดัชนีดาวโจนส์ล่วงหน้า (Dow Jones Futures) บวก 6 จุด หรือ 0.02% สู่ระดับ 26,016 จุด ขณะที่ดัชนีดาวโจนส์นิวยอร์กอยู่ที่ระดับ 25,971.06 จุด บวก 113.99 จุด หรือ 0.44%
10 หุ้นดันดัชนีวันนี้

ด้านนายเทิดศักดิ์ ทวีธีระธรรม ผู้ช่วยกรรมการผู้อำนวยการ สายงานวิจัย บล.เอเชียพลัส เปิดเผยกับ “ข่าวหุ้นธุรกิจออนไลน์” ว่า ภาพรวมดัชนีตลาดหุ้นไทยในวันนี้มีการดีดตัวกลับหลังจากที่เมื่อวานดิ่งลงกว่า 19 จุด ประกอบกับราคาน้ำมันที่พุ่งตัวสูงขึ้น รวมไปถึงดัชนีดาวน์โจนส์ขณะที่กรอบการเคลื่อนไหวโน้มเอียงไปทางรีบาวด์
สำหรับแนวโน้มตลาดวันพรุ่งนี้ (13 ก.ย.) คาดว่าตลาดยังคงมีความผันผวนอยู่ เนื่องจาก Fund Flows ยังไม่ไหลกลับ ประกอบกับความวิตกกังวลเรื่องสงครามการค้างระหว่างสหรัฐฯ กับจีน ทำให้นักลงทุนยังขาดความเชื่อมั่น พร้อมกับให้แนวรับอยู่ที่ 1,665 จุด แนวต้านอยู่ที่ 1,685 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,495.41 ล้านบาท ปิดที่ 49.50 บาท เพิ่มขึ้น 0.75 บาท
AOT มูลค่าการซื้อขาย 2,670.17 ล้านบาท ปิดที่ 62.25 บาท เพิ่มขึ้น 0.25 บาท
CPALL มูลค่าการซื้อขาย 1,843.50 ล้านบาท ปิดที่ 65.50 บาท เพิ่มขึ้น 0.25 บาท
IVL มูลค่าการซื้อขาย 1,716.95 ล้านบาท ปิดที่ 55.50 บาท ลดลง 1.00 บาท
BEAUTY มูลค่าการซื้อขาย 1,603.73 ล้านบาท ปิดที่ 10.80 บาท ราคาไม่เปลี่ยนแปลง
ตลาดหุ้นเอเชีย
